EkBass/fiwiki-20250220-pages-articles huggingface dataset:
Thomas Shardelow

Thomas Frederick ”Tommy” Shardelow (11. marraskuuta 1931 Durban, Etelä-Afrikan dominio, Brittiläinen imperiumi – 3. heinäkuuta 2019) oli eteläafrikkalainen ratapyöräilijä ja olympiamitalisti. Shardelow saavutti tandemajon ja joukkuetakaa-ajon hopeaa Helsingin kesäolympialaisissa 1952. Hän kilpaili olympiatasolla myös Melbournessa 1956.Olympics at Sports-Reference.com Myös maailmanennätyksiin ja 25 kansalliseen mestaruuteen yltänyt Shardelow kuoli 87-vuotiaana 3. heinäkuuta 2019.https://www.pressreader.com/south- africa/weekend-witness/20190706/281779925683140 == Lähteet == * Profiili cyclingarchives.com * Tommy Shardelow Bio, Stats, and Results Olympics at Sports-Reference.com === Viitteet === Luokka:Eteläafrikkalaiset pyöräilijät Luokka:Eteläafrikkalaiset olympiamitalistit Luokka:Vuonna 1931 syntyneet Luokka:Vuonna 2019 kuolleet
George Estman

George Anders Estman (8. syyskuuta 1922 – 16. syyskuuta 2006 Alberton) oli eteläafrikkalainen ratapyöräilijä ja olympiamitalisti. Estman saavutti joukkuetakaa-ajon olympiahopeaa Helsingissä 1952. Hän kilpaili olympiatasolla myös Lontoossa 1948.Olympics at Sports-Reference.com == Lähteet == * Profiili cyclingarchives.com * George Estman Bio, Stats, and Results Olympics at Sports-Reference.com === Viitteet === Luokka:Eteläafrikkalaiset pyöräilijät Luokka:Eteläafrikkalaiset olympiamitalistit Luokka:Vuonna 1922 syntyneet Luokka:Vuonna 2006 kuolleet
Banes

Banes on kuubalainen kunta ja kaupunki Holguínin provinssissa. == Etymologia == Nimi tulee alkuperäisasukkaiden tainon kielen sanasta Bani, joka tarkoittaa laaksoa. == Maantiede == Banesin kaupunginosat ovat Angeles, Berros, Cañadón, Durruthy, Este, Flores, Macabi, Mulas, Nuevo Banes, Oeste, Retrete, Río Seco, Samá (sisältää Guardalavacan), Marcané, Veguitas ja Yaguajay. == Väestötiedot == Vuonna 2004 Banesin kunnan asukasluku oli 81 274. Kokonaispinta-ala on 781 km2 ja väestötiheys 104,1/km2. == Tunnettuja banesilaisia == * Fulgencio Batista (1901–1973), poliitikko * Victor Brown (? –2016), muusikko * Rafael Díaz-Balart (1926–2005), poliitikko * Rafael José Díaz-Balart (1899–1985), poliitikko * Waldo Díaz-Balart (s. 1931), taidemaalari * Julio González (1920–1991), baseball-pelaaja * Peruchín (1913–1977), pianisti * Gilberto Zaldívar (1934–2009), kuubalainen-amerikkalainen teatterijohtaja == Viitteet == Luokka:Kuuban kaupungit Luokka:Sivut, joissa on tarkistamattomia käännöksiä
Robert Fowler

Robert Gerald ”Bobby” Fowler (5. joulukuuta 1931 Krugersdorp, Etelä-Afrikan dominio, Brittiläinen imperiumi – 27. joulukuuta 2001 Johannesburg) oli eteläafrikkalainen ratapyöräilijä ja olympiamitalisti. Fowler saavutti joukkuetakaa-ajon olympiahopeaa Helsingissä 1952. Hän kilpaili olympiatasolla myös Melbournessa 1956 ja Roomassa 1960.Olympics at Sports-Reference.com == Lähteet == * Profiili cyclingarchives.com * Bobby Fowler Bio, Stats, and Results Olympics at Sports-Reference.com === Viitteet === Luokka:Eteläafrikkalaiset pyöräilijät Luokka:Eteläafrikkalaiset olympiamitalistit Luokka:Vuonna 1931 syntyneet Luokka:Vuonna 2001 kuolleet
Steve Smith (jääkiekkoilija, s. 1962)

Steve Smith (s. 1962 Peterborough, Ontario) on uransa päättänyt kanadanitalialainen jääkiekkoilija, jääkiekkovalmentaja ja kykyjenetsijä. == Pelaajaura == Smith aloitti uransa kaudella 1979–1980 kotikaupunkinsa Peterboroughin Peterborough Oilers -juniorijoukkuessa, joka tuolloin pelasi Manitoban provinssin MJBHL-sarjassa. Syksyllä 1980 Smith pääsi opiskelemaan ja pelaamaan Yhdysvaltain puolelle Colgate Universityyn. Nelivuotisen yliopistouran kahtena viimeisenä kautena Smith oli myös joukkueensa kapteeni. Yliopistokiekkoilun jälkeen Smith löysi pelipaikan Italiasta HC Varesen joukkueesta. Yhden kauden Varesessa pelattuaan Smith tuli Suomeen ja Lappeenrantaan. Smith pelasi SaiPassa yhden kauden ennen paluutaan Italiaan SV Ritten-Renonin joukkueeseen, jossa pelasi vielä kaksi kautta ennen lopettamistaan. Smith sai Italiassa pelatessaan myös maan kansalaisuuden, mutta ei pelannut peliäkään maajoukkueessa. == Valmennusura == Vuodesta 1997 alkaen Smith toimi apuvalmentajana synnyinkaupunkinsa Peterborough Petes juniorijoukkuessa viiden kauden ajan. Kaudelle 2003–2004 Smith pääsi niin ikään OHL-liigassa pelaavan Windsor Spitfiresin päävalmentajaksi. Smith lopetti valmennusuransa kevääseen 2004 siirryttyään NHL-joukkue New Jersey Devilsin palvelukseen. Hän on toiminut yhtäjaksoisesti Devilsin amatööri- scouttina kauden 2005–2006 alusta lähtien. == Lähteet == * * Luokka:Kanadanitalialaiset Luokka:Kanadalaiset jääkiekkoilijat Luokka:Italialaiset jääkiekkoilijat Luokka:Kanadalaiset jääkiekkovalmentajat Luokka:Vuonna 1962 syntyneet Luokka:Elävät henkilöt
Saskia Sassen

Saskia Sassen (s. 1947) on yhdysvaltalainen sosiologi. Hän toimii professorina Columbian yliopistossa. Hänen tutkimuskohteitaan ovat globalisaatio, epätasa- arvo ja urbaani sosiologia. Sassen esitti käsitteen Maailmankaupunki vuonna 1991 ilmestyneessä kirjassaan The Global City. New York, London, Tokyo. Teos vaikutti kaupunkitutkimuksen kehitykseen. Sassenin teoksen tärkeimmän väittämän mukaan globaalina aikana kaupunkien merkitys on lisääntynyt. == Lähteet == == Aiheesta muualla == Luokka:Yhdysvaltalaiset sosiologit Luokka:Vuonna 1947 syntyneet Luokka:Elävät henkilöt
Kuukivi (Kuu)

Kuukivi on Kuun kiveä. Kuukiviä tulee Maahan meteoriitteina, ja niitä on kerätty myös Kuusta miehitetyillä ja miehittämättömillä kuulennoilla. Yhdysvaltalaiset ovat tuoneet Maahan yhteensä 382 kilogrammaa kuunäytteitä. Myös Neuvostoliiton Luna-ohjelmassa kuukiveä tuotiin hiukan Maahan. ==Koostumus== Kuun pinnan vaaleat alueet ovat koostumukseltaan Maan vaipan kaltaisia. Ne koostuvat lähinnä anortosiitista ja breksiasta. Tummat alueet, "Kuun meret", koostuvat basaltista, joka nousi pinnalle valtavissa törmäyksissä yli kolme miljardia vuotta sitten.Montgomery 2009, s. 220, 226. ==Määrät== Yhdysvaltain Apollo-lennoilta tuodut kuukivimäärät: Lento Näytteitä Vuosi Apollo 11 21,55 kg 1969 Apollo 12 34,30 kg 1969 Apollo 14 42,80 kg 1971 Apollo 15 76,70 kg 1971 Apollo 16 95,20 kg 1972 Apollo 17 110,40 kg 1972 Neuvostoliiton Luna-ohjelmassa kuukiveä tuotiin yhteensä 301 grammaa, alle tuhannesosa amerikkalaisten tuomasta määrästä. ==Kuukivilahjat== Ensimmäiset Kuun pinnalla kävelleet astronautit Neil Armstrong ja Buzz Aldrin toivat matkaltaan 22 kilogrammaa näytteitä. Seuraavana vuonna astronautit kiersivät maailmaa jakamassa pieniä kuukiviä maailman kaikille päämiehille sekä jokaiselle Yhdysvaltain osavaltiolle. Lahja koostui puisesta podiumista, jossa oli neljä akryylipalloon kapseloitua riisinjyvän kokoista kuukiveä sekä lahjan vastaanottaneen maan lippu, joka oli käynyt avaruudessa. Suomen presidentti Urho Kekkonen vastaanotti Suomen kansalle osoitetun lahjan helmikuussa 1970. Vuonna 1973 valtionpäämiehille luovutettiin lisää kuukiviä uudelta lennolta. Lahjoista suuri osa on nykyisin kateissa, mutta Suomen lahjat ovat tallessa Tamminiemen museossa ja Geologian tutkimuskeskuksen kivimuseossa Espoon Otaniemessä. ==Lähteet== * ===Viitteet=== == Aiheesta muualla == Luokka:Kuu
Dizu Plaatjies

Dizu Plaatjies (s. 5. helmikuuta 1959 Lusikisiki, Pondomaa, Etelä-Afrikka) on Xhosa-muusikko, joka tunnetaan parhaiten perustamastaan lyömäsoitinyhtyeestä Amampondo, jota hän myös johti monien vuosien ajan. Hän on valmistunut South African College of Musicista, joka on osa Kapkaupungin yliopistoa. Nykyisin hän toimii siellä luennoitsijana.Jurie Senekal: Cape Town Don't Tell: The Mother City's (hush-hush) Must-do List. Plaatjies perusti Amampondon (‘pondolaiset’) 1970-luvun lopulla. Yhtye aloitti soittamalla kaduilla mutta nousi kansainväliseen tietoisuuteen 1980-luvulla. Yhtyeen uran kohokohta oli vuonna 1988, kun se esiintyi Wembleyn stadionilla Nelson Mandelan 70-vuotispäiväkonsertissa juuri ennen Whitney Houstonia. Yhtye oli valmiina maailmankiertuetta varten, jolle se oli jo buukattu, kun Etelä-Afrikan apartheid-hallitus kielsi heiltä esiintymiset neljän vuoden ajaksi. Näiden vaikeiden vuosien aikana Plaatjies ja Amampondo saivat tukea Pohjoismaista. Jätettyään Amampondon Plaatjies on perustanut uuden yhtyeen nimeltä Ibuyambo.Ibuyambon internetsivut Plaatjies yhtyeineen on esiintynyt useissa Euroopan maissa, ja he myös esiintyvät säännöllisesti kotimaassaan Etelä- Afrikassa. Marraskuussa 2018 he esiintyivät Helsingissä Korjaamolla loppuunmyydyssä konsertissa. Toisen konserttinsa Suomessa he soittivat Hämeenlinnassa. He myös opettivat viikon ajan Sibelius-Akatemiassa ennen vierailun päätöskonserttia Malmi-talossa. Plaatjiesin molemmat vanhemmat olivat perinteisiä parantajia, ja hänet käynyt läpi xhosa-kansan initiaatiomenot. Hänen kiinnostuksensa perkussiosoittimiin on vienyt hänet moniin Afrikan maihin, ja hänelle on kertynyt melkoinen kokoelma näitä soittimia Saharan eteläpuolisesta Afrikasta. Plaatjies ja Ibuyambo ovat julkaisseet kolme levyä: Ibuyambo (2005), African Kings (2008) and Ubuntu — The Common String (2015). Kaksi viimeisintä levyä ovat tuoneet hänelle South African Music Award -palkintoja. Plaatjies meni naimisiin vaimonsa Vuyo Mbewun kanssa 27.9.2008. Heillä on kaksi lasta, Ukwanda ja Azile. Plaatjiesilla on myös kaksi lasta aiemmista liitoista. ==Valittu diskografia== *Ibuyambo (2003) *African Kings (2008) *Ubuntu — The Common String (2015) ==Lähteet== == Aiheesta muualla == * mountain Records, ks. featured artists * LMD Productions: Dizu Plaatjies * Mail & Guardian: Master of the marimba * Music.org.za: Dizu Plaatjies * Cape Times * Mondomix - French * Pole Sud - French * http://www.dieburger.com/Stories/Entertainment/19.0.1358254563.aspx Luokka:Eteläafrikkalaiset muusikot Luokka:Vuonna 1959 syntyneet Luokka:Elävät henkilöt
Marty Balin

Marty Balin (; s. Martyn Jerel Buchwald; 30. tammikuuta 1942 Cincinnati, Ohio – 27. syyskuuta 2018 Tampa, Florida) oli yhdysvaltalainen laulaja, lauluntekijä ja muusikko, joka tunnettiin parhaiten yhtenä Jefferson Airplanen ja Jefferson Starship laulajista. Balin oli Jefferson Airplanen perustajajäseniä ja tärkeä henkilö San Franciscon flower power -liikkeessä. Hän oli myös paikallisen Matrix clubin omistaja. Klubissa pääsivät esille mm. Grateful Dead, Steppenwolf ja Santana. Myös Jefferson Airplane soitti ensimmäisen keikkansa tällä klubilla. Yhtyeen tavaramerkkejä olivat vaikutteet folkista, rockista ja bluesista sekä moniääniset lauluharmoniat. Erilaisia efektejä käytettiin runsaalla kädellä. Tunnetuimmassa kokoonpanossa soittivat ja lauloivat myös yhtyeen toinen perustaja Paul Kantner sekä laulaja Grace Slick samoin kuin kitaristi Jorma Kaukonen, basisti Jack Cassady ja rumpali Spencer Dryden. Slickin liityttyä mukaan Balin jäi tämän varjoon, mutta Balin kommentoi tätä myöhemmin sanoen, että “Grace oli siihen aikaan rockin kaunein tyttö, joten hänelle annettiin kunnia ihan kaikesta”. Jefferson Airplanen hajottua Kantner ja Slick perustivat Jefferson Starshipin, johon myös Balin kutsuttiin, ensin vierailijaksi, sitten vakituiseksi jäseneksi. Hän kirjoitti yhtyeen suurimman hitin, kappaleen nimeltä Miracles. Hän siirtyi sittemmin soolouralle, mutta osallistui uudelleen lämmitettyihin Jefferson Airplaneen ja Jefferson Starshipiin. Viimemainitun hän jätti lopullisesti vuonna 2008. Vuonna 2016 hän joutui sydänleikkaukseen, jossa hänen kielensä ja lauluäänensä kärsivät vaurioita. ==Lähteet== Luokka:Vuonna 1942 syntyneet Luokka:Vuonna 2018 kuolleet Luokka:Yhdysvaltalaiset rocklaulajat Luokka:Jefferson Airplanen jäsenet Luokka:Jefferson Starshipin jäsenet Luokka:Yhdysvaltalaiset lauluntekijät
The Case

The Case on vuonna 1972 Suomessa ja muissa Pohjoismaissa sekä Silja Linen Svea Reginalla filmattu TV-elokuva, eräänlainen minimusikaali, jonka päätähtinä olivat Cliff Richard ja Olivia Newton-John. Suomalaista näyttelijäkaartia edustivat Matti Ranin ja Pekka Laiho. Yle esitti elokuvan Suomessa tuoreeltaan. == Lähteet == Luokka:Vuoden 1972 brittiläiset elokuvat
Unkarin talous

Unkarin talous käsittelee Unkarin valtion alueella harjoitettavaa taloutta. Unkari on Euroopan unionin ja samalla Maailman kauppajärjestön (WTO) jäsen. Ennen toista maailmansotaa Unkarin talous keskittyi maatalouteen. Kommunistihallinto toteutti nopean teollistumisen ja pyrki omavaraisuuteen. Vuodesta 1968 alkaen Unkarin talous oli itäblokin liberaaleinta, ulkomaankauppa ja pienet yritykset sallittiin taas rajoitetusti. Idänkaupan kutistumisen myötä kilpailukyky pieneni, tuotanto romahti ja työttömyys kasvoi vuosina 1989–1994. Talous nousi jaloilleen kun maa liittyi EU:hun, mutta vuoden 2008 lopussa kansainvälinen talouskriisi iski pahasti. Marraskuussa 2008 maa sai 25 miljardin dollarin vakautuspaketin IMF:ltä, EU:lta ja Maailmanpankilta. Vuonna 2010 Unkarin ostoivoimakorjattu bruttokansantuote oli 187,6 miljardia Yhdysvaltojen dollaria, hiukan suurempi kuin Suomen ja noin puolet Belgian bruttokansantuotteesta.Country comparison: GDP (purchasing power parity). CIA Factbook Merkittävimmät luonnonvarat ovat bauksiitti, kivihiili, maakaasu ja hedelmällinen maaperä. Vuonna 2010 maatalous työllisti 4,7 % työvoimasta ja tuotti 3,3 % bruttokansantuotteesta. Sen tuotteita ovat vehnä, maissi, auringonkukan siemenet, perunat, sokerijuurikkaat sekä karjataloustuotteet.The World Factbook. Koneet ja tarvikkeet kattavat yli 60 % viennin arvosta. Muita vientituotteita ovat maataloustuotteet sekä sähkö ja polttoaineet. Yksityinen sektori käsittää nykyisin yli 80 % BKT:stä. == Energia == Unkarin pääasialliset energianlähteet ovat maakaasu ja öljy. Vuonna 2004 uusiutuvilla energianlähteillä katettiin vain neljä prosenttia kulutuksesta. Kaasulla tuotettiin 44 %, öljyllä 24 %, kiinteillä polttoaineilla 13 % ja ydinvoimalla 12 % kulutuksesta. Venäjältä tuodaan kaasua ja öljyä, mutta tuontienergian määrä vaihtelee vuodesta toiseen. Ydinvoimalla tuotetaan vuonna 2022 44,2% sähköstä ja 16.7% kokonaisenergiankulutuksesta. Paksin ydinvoimalaitoksessa Tolnan läänissä on neljä reaktoria, ja parlamentti tukee kahden lisäreaktorin rakentamista. Ensimmäinen reaktori aloitti toimintansa jo vuonna 1982. Uraania louhittiin Mecsekistä vuoteen 1997 asti. ==Lähteet== == Aiheesta muualla == *Unkarin keskuspankki *
Ground Control

Ground Control on Massive Entertainmentin kehittämä ja Sierra On-Linen julkaisema reaaliaikainen strategiapeli. Peli on julkaistu kesäkuussa Windowsille. Pelille on julkaistu laajennusosa Ground Control: Dark Conspiracy ja seuraaja Ground Control II. == Pelaaminen == Merkittävänä tekijänä aiempiin lajityypin peleihin oli maaston käytön merkitys pelissä: korkealla sijaitseva kukkula saattoi olla parempi vihollislinnoitukseen hyökkäämiselle kuin suoraan edestä. == Vastaanotto == Peli on saanut GameSpotin arvostelussa arvosanaksi 8.5/10. == Lähteet == == Aiheesta muualla == * Luokka:Reaaliaikaiset strategiapelit Luokka:Science fiction -videopelit Luokka:Vuoden 2000 videopelit Luokka:Windows-pelit
Myth

Myth: The Fallen Lords (lyhyemmin Myth) on Bungie Studiosin kehittämä ja Eidosin julkaisema reaaliaikainen taktiikkapeli. Peli on julkaistu vuonna Macintoshille ja Windowsille. Pelille on julkaistu seuraajat Myth II: Soulblighter ja Myth III: The Wolf Age. == Pelaaminen == Peli keskittyy joukkojen taktiseen ohjaamiseen ja pelissä ei ole tukikohdien rakentamista tai resursseista huolehtimista. == Kehitys == Pelin kehitys alkoi tammikuussa 1996 Macintoshilla. Kehittäjinä oli neljä ohjelmoijaa, kaksi taiteilijaa ja yksi tuotejohtaja: äänet ja musiikit olivat talon ulkopuolista kehitystyötä. Kehityksessä käytettiin Metrowerks Codewarrioria Macintoshilla ja Alias- Wavefrontin PowerAnimator- ja StudioPaint-ohjelmia polygonimallien tekemiseen SGI Indigo 2 -työasemalla. Tekstuurien tekemiseen käytettiin Adobe Photoshopia. Tavoitteena oli visuaalinen realismi aidosti kolmiulotteisilla maastoilla ja integroitu tuki pelaamiselle internetin kautta AppleTalk- tai TCP/IP-protokollalla. Bungien palvelimet käyttivät Linuxia. Peli suunniteltiin helposti siirrettäväksi alustalta toiselle ja 90% C-kielellä tehdystä ohjelmakoodista oli suoraan uudelleenkäytettävissä loppujen 10% ollessa alustakohtaisia toimintoja. Pelissä oli tuki 3Dfx:n ja Renditionin grafiikkapiireille. == Vastaanotto == Peli on saanut GameSpotin arvostelussa arvosanaksi 8.9/10. Peli on saanut Pelit -lehden arvostelussa arvosanaksi 93/100. == Lähteet == == Aiheesta muualla == * * Luokka:Vuoden 1997 videopelit Luokka:Reaaliaikaiset taktiikkapelit Luokka:Mac OS -pelit Luokka:Windows-pelit Luokka:Bungien videopelit Luokka:Fantasiavideopelit
Eva Ekeblad

Eva Ekeblad (o.s. De la Gardie, 10. heinäkuuta 1724 Tukholma – 15. toukokuuta 1786 Lidköping) oli ruotsalainen kreivitär ja agrologi, joka keksi miten perunoista voi tehdä alkoholia ja jauhoa. Hän syntyi aatelisperheeseen ja meni 16-vuotiaana naimisiin kreivi Claes Claesson Ekebladin kanssa, joka vaikutti myös politiikassa. He saivat seitsemän lasta. Eva Ekeblad valvoi perheen tiluksia, ja hänestä tuli myöhemmin vaikutusvaltainen Ruotsin hovissa. Peruna oli tuohon aikaan uutuuskasvi, jota käytettiin pääasiassa rehuksi. Kun siitä voitiin tuottaa alkoholia, säästyi arvokasta viljaa, joka olisi muuten mennyt viinanpolttoon. Perunaviinan keksimisen ansiosta Ekebladista tuli Ruotsin tiedeakatemian ensimmäinen naisjäsen vuonna 1748. Hänen asemansa muutettiin vaivihkaa jonkinlaiseksi kunniajäsenen asemaksi, eikä hän osallistunut Akatemian kokouksiin. Hän esitteli kuitenkin uusia keksintöjä jotka liittyivät saippuan valmistukseen ja puuvillan valkaisuun. == Lähteet == Luokka:Ruotsalaiset aateliset Luokka:Vuonna 1724 syntyneet Luokka:Vuonna 1786 kuolleet
Janine van Wyk

Janine van Wyk (s. 17. huhtikuuta 1987 Alberton, Etelä-Afrikka) on eteläafrikkalainen jalkapalloilija, pelipaikaltaan puolustaja. Van Wyk pelaa nykyisin Houston Dash-seurassa National Women’s Soccer Leaguessa. Hän asuu Albertonissa. Vuonna 2013 Van Wyk perusti JVW FC-nimisen seuran, jossa hän itsekin pelasi vuoteen 2016 asti, edistääkseen naisten jalkapalloa. == Aikaisempi elämä == Van Wyk syntyi Albertonissa, Gautengissa. Hän kasvoi Germistonissa ja aloitti jalkapalloilun 5 vuoden ikäisenä. == Kansainvälinen ura == Hän on edustanut Etelä-Afrikan naisten jalkapallomaajoukkuetta vuodesta 2005 lähtien, jolloin hän teki debyyttinsä jalkapallon naisten Afrikan- mestaruuskilpailuissa Nigeriaa vastaan. Van Wyk on myös toiminut maajoukkueensaHän pelasi sadannen maaottelunsa, kun Etelä-Afrikka voitti Namibian 2–0 elokuussa 2014. Kun van Wyk maaliskuussa 2016 pelasi 150:n maaottelunsa, niin hänestä tuli kaikkien aikojen eniten maaotteluita pelannut eteläafrikkalainen jalkapalloilija miehet mukaan luettuna. == Lähteet == Luokka:Eteläafrikkalaiset jalkapalloilijat Luokka:Vuonna 1987 syntyneet Luokka:Elävät henkilöt
Namibian naisten jalkapallomaajoukkue

Namibian naisten jalkapallomaajoukkue on Namibian kansallinen naisten jalkapallojoukkue, jota hallinnoi Namibian jalkapalloliitto. Sen päävalmentajana toimii Jacqueline Shipanga, kapteeni on Uerikondjera Kasaona. Namibian naiset olivat 29. maaliskuuta 2019 FIFAn rankingissa sijalla 128. Joukkue pelaa punavalkoisessa asussa. == Lähteet == Luokka:Naisten jalkapallomaajoukkueet Luokka:Namibian jalkapallomaajoukkueet
Jennifer Falk

Jennifer Falk (s. 26. huhtikuuta 1993 Ruotsi) on ruotsalainen jalkapalloilija, pelipaikaltaan maalivahti. Hän edustaa Damallsvenskan-joukkue BK Häckeniä, joka vuoden 2020 loppuun pelasi nimellä Göteborg FC. Falk kuului Ruotsin naisten maajoukkueeseen vuoden 2019 maailmanmestaruuskilpailuissa, joissa Ruotsi saavutti pronssia, mutta ei ollut ennen kisoja pelannut yhtään naisten maaottelua eikä päässyt MM-kisoissakaan pelaamaan. Maaliskuussa 2020 hän pelasi ensimmäisen kerran maajoukkueessa, ja kesäkuun 2022 loppuun mennessä hän on pelannut 13 naisten maaottelua. Alle 23-vuotiaiden maajoukkueessa hän pelasi kolme ottelua.. == Lähteet == Luokka:Ruotsalaiset jalkapalloilijat Luokka:Vuonna 1993 syntyneet Luokka:Elävät henkilöt
High Peak

High Peak on noin asukkaan hallintopiiri (borough) Derbyshiren kreivikunnassa pohjoisessa Keski-Englannissa. Se sijaitsee kreivikunnan luoteisosassa Peak Districtin ylänköalueella, Suur-Manchesterin ja Etelä-Yorkshiren metropolialueiden välissä, ja sen hallinnollisena keskuksena toimii Chapel-en- le-Frithin kunta. High Peakin alueella sijaitsee eteläisten Penniinien korkein huippu Kinder Scout (636 m). Koko hallintopiiri on Peak Districtin kansallispuiston rajojen sisäpuolella länsireunalla olevia laaksoja lukuun ottamatta. Pohjois- ja itäosien nummien kallioperä muodostuu hiekkakivestä ja sen alapuolisesta kalkkikivestä, joka on näkyvissä vain lounaisosien laaksoissa. Suur-Manchesterin alueen tekstiiliteollisuus ulottuu Glossopin ja New Millsin kaupunkeihin hallintopiirin länsilaidalla. Buxton on vanha kylpyläkaupunki, jonka lähistöltä louhitaan kalkkikiveä, valusavea ja blue john -nimistä fluorisälpää. Hallintopiiri on suosittu matkailukohde kalliokiipeilijöiden, riistanmetsästäjien ja luolatutkijoiden keskuudessa. == Kunnat == Glossopin ja Buxtonin kaupunkien ympäristöt eivät muodosta omaa kuntaansa (unparished area), ja niiden alueella asuu noin ihmistä. Muu osa hallintopiiristä on jaettu 23 kuntaan (civil parish). Alla on lueteltu kunnat, joissa oli vähintään asukasta vuonna 2018: Kunta Väkiluku (2018) New Mills Chapel-en-le-Frith Whaley Bridge Chinley, Buxworth and Brownside Hayfield Charlesworth == Katso myös == * Peak District == Lähteet == == Aiheesta muualla == Luokka:Derbyshiren hallinnolliset alueet Luokka:Englannin hallintopiirit
Hendrix (kappale)

”Hendrix” on suomalaisen rap-artistin Lukas Leonin kappale, jolla vierailee Aleksanteri Hakaniemi. Se julkaistiin Lukas Leonin Mä-albumin ensimmäisenä singlenä 27. marraskuuta 2018. Kappaleen on kirjoittanut Lukas Leon, Aleksanteri Hakaniemi, Jimi Pääkallo, Cheek ja Rafael Elivuo. Tuotannosta vastaa Elivuo.Tekijätiedot haettu Spotify-suoratoistoplavelusta Kappale kertoo Lukas Leonin mukaan ”vapaudesta Jimi Hendrix -vertauksen kautta”. Kappale sai alkunsa Lukas Leonin näkemästä Jimi Hendrix -dokumentista. Seuraavana päivänä hän keskusteli aiheesta Aleksanteri Hakaniemen kanssa, joka totesi: ”Hendrix, se olis siisti biisin nimi.” ”Hendrix” nousi parhaimillaan Suomen virallisen single- ja striimauslistan neljännelle sijalle. Kappale on striimannut kultaa. Kappaleeseen kuvattiin Okko Käyhkön ohjaama musiikkivideo. ==Kappaleet== # Hendrix – 03:17 == Listasijoitukset == Lista Paras sijoitus Suomen virallinen singlelista 4 Suomen virallinen latauslista — Radiosoittolista — Striimauslista 4 == Lähteet == Luokka:Vuoden 2018 kappaleet Luokka:Lukas Leonin kappaleet
Hanna Folkesson

Hanna Folkesson (s. 15. kesäkuuta 1988 Ruotsi) on ruotsalainen jalkapalloilija, pelipaikaltaan keskikenttäpelaaja. Hän pelaa nykyisin Damallsvenskan-joukkue Djurgårdensin paidassa. Folkesson on pelannut Ruotsin naisten jalkapallomaajoukkueessa 48 ottelua ja tehnyt niissä yhden maalin. Hän käyttää pelinumeroa 14. == Lähteet == == Aiheesta muualla == Luokka:Ruotsalaiset jalkapalloilijat Luokka:Vuonna 1988 syntyneet Luokka:Elävät henkilöt
Mustakorvenkallio

Mustakorvenkallio on loivarinteinen kallio Nuuksion järviylängöllä Pohjois- Espoossa. Se kohoaa 114,2 metriä merenpinnan yläpuolelle ja on siten Espoon korkein kohta. Mustakorvenkallio sijaitsee noin 200 metriä Saarijärven rannasta lounaaseen. Saarijärven pinta on noin 40 metriä Mustakorvenkalliota alempana.Ahola, s. 36 Mustakorvenkallio on mäntyvaltaista graniitti- ja granodioriittikalliota. Se kuuluu Mustakallio–Sudenrotko-kallioalueeseen. Kallion laella on kolmiomittaustornin jäänteitä. == Lähteet == * === Viitteet === Luokka:Espoon luonto Luokka:Nuuksio
Irma Helin

Irma Helin (s. 18. kesäkuuta 1994 Ruotsi) on ruotsalainen jalkapalloilija, pelipaikaltaan keskikenttäpelaaja. Hän pelaa nykyisin Damallsvenskan-joukkue Djurgårdensin paidassa. Helin on pelannut myös Naisten Liigassa, NiceFutiksen joukkueessa vuonna 2012. Hän on edustanut Ruotsin naisten jalkapallomaajoukkuetta yhdessä ottelussa vuonna 2016. == Lähteet == Luokka:Ruotsalaiset jalkapalloilijat Luokka:Vuonna 1994 syntyneet Luokka:Elävät henkilöt
Fenoksietanoli

Fenoksietanoli (C8H10O2) on alkoholeihin ja aromaattisiin eettereihin kuuluva orgaaninen yhdiste. Yhdistettä käytetään lähtöaineena orgaanisen kemian synteeseissä, säilöntäaineena kosmetiikkavalmisteissa ja liuottimena. ==Ominaisuudet== Huoneenlämpötilassa fenoksietanoli on väritöntä nestettä. Sillä on hieman ruusua muistuttava tuoksu. Fenoksietanoli liukenee hieman veteen ja hyvin muun muassa etanoliin ja dietyylieetteriin.Helmut Fiege, Heinz-Werner Voges, Toshikazu Hamamoto, Sumio Umemura, Tadao Iwata, Hisaya Miki, Yasuhiro Fujita, Hans-Josef Buysch, Dorothea Garbe& Wilfried Paulus: Phenol Derivatives, Ullmann's Encyclopedia of Industrial Chemistry, John Wiley & Sons, New York, 2000. Fenoksietanoli ärsyttää ihoa, silmiä ja hengitysteitä. Sillä on vaikutuksia hermostoon, mikä voi ilmetä esimerkiksi uneliaisuutena tai puheen muuttumisena epäselväksi. Viitattu 10.4.2019. Yhdistettä esiintyy eräissä kasveissa. ==Valmistus ja käyttö== Fenoksietanolia valmistetaan etyleenioksidin ja fenolin välisellä reaktiolla emäksisissä olosuhteissa. Yhdistettä käytetään orgaanisen kemian synteeseissä lähtöaineena valmistettaessa esimerkiksi hajusteita. Kosmetiikkatuotteissa sitä käytetään antibakteerisena ja fungisidisenä säilöntäaineena. Fenoksietanoli liuottaa muun muassa selluloosaestereitä ja -eettereitä ja sitä käytetään liuottimena esimerkiksi musteissa. Fenoksietanolia voidaan käyttää kalojen puudutusaineena. ==Lähteet== Luokka:Eetterit Luokka:Liuottimet Luokka:Primääriset alkoholit
Malin Ahlberg

Malin Ahlberg (s. 3. elokuuta 1991 Ruotsi) on ruotsalainen jalkapalloilija, pelipaikaltaan hyökkääjä. Hän pelasi viimeksi Mallbackens IF:ssa. == Lähteet == Luokka:Ruotsalaiset jalkapalloilijat Luokka:Vuonna 1991 syntyneet Luokka:Elävät henkilöt
Saga Fredriksson

Saga Fredriksson (s. 3. lokakuuta 1994 Malmö, Ruotsi) on ruotsalainen jalkapalloilija, pelipaikaltaan puolustaja. Hän pelaa nykyisin Serie A-joukkue Sassuolon paidassa. Fredriksson on FC Rosengårdissa pelatessaan voittanut kaksi Damallsvenskanin mestaruutta. Hän on myös voittanut jalkapallon naisten alle 19-vuotiaiden Euroopan-mestaruuskilpailuissa 2012 kultaa Ruotsin joukkueessa. == Lähteet == Luokka:Ruotsalaiset jalkapalloilijat Luokka:Vuonna 1994 syntyneet Luokka:Elävät henkilöt
Robbery – hullu keikka

Robbery – hullu keikka (Scorched) on Gavin Grazerin ohjaama yhdysvaltalainen rikoskomedia vuodelta 2003. Sen on käsikirjoittanut Joe Wein, ja pääosia näyttelevät Alicia Silverstone, Woody Harrelson, Rachael Leigh Cook, Paulo Constanzo ja John Cleese. ==Juoni== Aavikon pikkukylän pankkikonttorissa työskentelevä Sheila (Silverstone) aikoo ryöstää työpaikkansa kostoksi siitä, että hänen poikaystävänsä, konttorin johtaja, on jättänyt hänet. Hän arvelee, että mies saisi potkut ryöstön takia. Samaan aikaan toinen saman pankin virkailija George (Harrelson) on aikoo tyhjentää paikallisen rikkaan miehen (Cleese) tallelokeron kostoksi siitä, että mies on ehkä ampunut Georgen lemmikkihanhen emon. Kolmas saman pankin virkailija Stu (Costanzo) aikoo kavaltaa pankilta 250 000 dollaria viikonlopun viettoon Las Vegasissa. Tapahtumat esitetään takaumina. ==Vastaanotto== Independent-elokuvana tuotetun Robberyn kuvaukset päättyivät jo kesällä 2001, mutta se tuotiin ensi-iltaan Yhdysvalloissa vasta heinäkuussa 2003 ja Euroopassa loppuvuodesta 2005. Elokuva sai hyvin kriittisiä arvosteluja ja oli raskaasti tappiollinen: seitsemän miljoonan dollarin tuotantobudjetista saatiin lipputuloina takaisin vain noin tuhannesosa eli 8 000 dollaria. == Lähteet == Luokka:Vuoden 2003 yhdysvaltalaiset elokuvat Luokka:Yhdysvaltalaiset komediaelokuvat
Nippon TV

Nippon TV (toisinaan lyhennettynä NTV) on japanilainen televisioyhtiö, joka perustettiin 28. elokuuta 1953. Nippon TV:n pääkonttori sijaitsee Tokiossa. == Aiheesta muualla == * Virallinen sivusto Luokka:Japanilaiset televisiokanavat Luokka:Vuonna 1953 perustetut televisiokanavat Luokka:Japanilaiset televisioyhtiöt
The Aeroplane Flies High

The Aeroplane Flies High on yhdysvaltalaisen vaihtoehtorockyhtyeen The Smashing Pumpkinsin singleboksi, jonka Virgin Records julkaisi 26. marraskuuta 1996. Boksi koostuu viidestä Mellon Collie and the Infinite Sadness -levyltä julkaistuista singleistä niiden b-puolineen. Boksin mukana tulee 44 sivuinen vihkonen josta löytyy kuvia, kirjoituksia sekä kappaleiden sanat. Osana yhtyeen uudelleenjulkaisujen sarjaa boksista julkaistiin 2013 remasteroitu kuuden CD-levyn sekä yhden DVD:n paketti että viiden LP:n vinyyliboksi. == Kappaleet == "Pastichio Medley" on lukuisten eri kappaleiden riffeistä koostuva teos, jotka on nauhoitettu Siamese Dreamin jälkeen ja ennen kuin Mellon Collie and the Infinite Sadness on valmistunut. Riffejä kuullaan kappaleista "The Demon", "Thunderbolt", "Dearth", "Knuckles", "Star Song", "Firepower", "New Waver", "Space Jam", "Zoom", "So Very Sad About Us", "Phang", "Speed Racer", "The Eternal E", "Hairy Eyeball", "The Groover", "Hell Bent for Hell", "Rachel", "A Dog's Prayer", "Blast", "The Black Rider", "Slurpee", "Flipper", "The Viper", "Bitch", "Fried", "Harmonia", "U.S.A.", "The Tracer", "Envelope Woman", "Plastic Guy", "Glasgow 3am", "The Road Is Long", "Funkified", "Rigamarole", "Depresso", "The Streets Are Hot Tonite", "Dawn At 16", "Spazmatazz", "Fucker", "In the Arms of Sheep", "Speed", "77", "Me Rock You Snow", "Feelium", "Is Alex Milton", "Rubberman", "Spacer", "Rock Me", "Weeping Willowly", "Rings", "So So Pretty", "Lucky Lad", "Jackboot", "Milieu", "Disconnected", "Let Your Lazer Love Light Shine Down", "Phreak", "Porkbelly", "Robot Lover", "Jimmy James", "America", "Slinkeepie", "Dummy Tum Tummy", "Fakir", "Jake", "Camaro", "Moonkids", "Make It Fungus", "V-8", sekä "Die". === 2013 6CD+DVD remasteroitu uusintapainos === Osana EMI Musicin / Virgin Recordsin laajaa remastoitujen levyjen uudelleenjulkaisukampanjaa julkaistiin 26.7.2013 boksista päivitetty versio. Kuusi CD-levyä koostuu viidestä alkuperäisestä singlestä sekä yhdestä levyllisestä ennenjulkaisematonta live-materiaalia. Levyillä on yhteensä 90 raitaa. Pakettiin sisältyy myös DVD, joka sisältää live-esityksen Belfortissa Ranskassa 4. heinäkuuta 1997. Tämän lisäksi julkaistiin viiden LP:n boksi. Luokka:Vuoden 1996 kokoelma-albumit Luokka:Smashing Pumpkinsin albumit Luokka:Musiikkiboksit Luokka:Sivut, joissa on tarkistamattomia käännöksiä
Gonubie

Gonubie on kaupunki Etelä-Afrikassa Itä-Kapin provinssissa. Kaupungissa oli noin 19 800 asukasta vuoden 2011 väestönlaskennassa. == Ilmasto == Gonubiessa on Köppenin ilmastoluokituksen mukaan lauhkea meri-ilmasto. Kesäisin on lämmintä ja sateista, talvisin on leutoa ja kuivempaa. Vuoden keskilämpötila on noin 18 °C ja keskimääräinen sademäärä 850 millimetriä. Helmikuu on lämpimin kuukausi. Silloin vuorokauden keskilämpötila on noin 22 °C. Viilein kuukausi on heinäkuu, jolloin keskilämpötila on noin 15 °C. Sateisin kuukausi on maaliskuu, jolloin sataa keskimäärin noin 100 millimetriä. Kesäkuu puolestaan on kuivin kuukausi. Silloin keskimääräinen sadanta on 36 millimetriä. == Lähteet == Luokka:Itä-Kapin kaupungit
Grahamstown

Grahamstown on kaupunki Etelä-Afrikassa Itä-Kapin provinssissa. Kaupungissa oli noin 67 300 asukasta vuoden 2011 väestönlaskennassa. == Ilmasto == Grahamstownissa on Köppenin ilmastoluokituksen mukaan lauhkea meri-ilmasto. Kesäisin on lämmintä ja sateista, talvisin on leutoa ja kuivempaa. Vuoden keskilämpötila on noin 17 °C ja keskimääräinen sademäärä 680 millimetriä. Helmikuu on lämpimin kuukausi. Silloin vuorokauden keskilämpötila on noin 21 °C. Viilein kuukausi on heinäkuu, jolloin keskilämpötila on noin 12 °C. Sateisin kuukausi on maaliskuu, jolloin sataa keskimäärin noin 80 millimetriä. Kesäkuu puolestaan on kuivin kuukausi. Silloin keskimääräinen sadanta on 33 millimetriä. == Lähteet == Luokka:Itä-Kapin kaupungit
Humansdorp

Humansdorp on kaupunki Etelä-Afrikassa Itä-Kapin provinssissa. Kaupungissa oli noin 29 000 asukasta vuoden 2011 väestönlaskennassa. Kaupungissa sijaitsevat Klasiesjoen luolat. == Ilmasto == Humansdorpissa on Köppenin ilmastoluokituksen mukaan lauhkea meri-ilmasto. Vuoden ympäri on melko sateista, kesäisin on lämmintä ja talvisin on leutoa. Vuoden keskilämpötila on noin 16 °C ja keskimääräinen sademäärä 700 millimetriä. Helmikuu on lämpimin kuukausi. Silloin vuorokauden keskilämpötila on noin 20 °C. Viilein kuukausi on heinäkuu, jolloin keskilämpötila on noin 13 °C. Sateisin kuukausi on elokuu, jolloin sataa keskimäärin noin 70 millimetriä. Joulukuu puolestaan on kuivin kuukausi. Silloin keskimääräinen sadanta on 43 millimetriä. == Lähteet == Luokka:Itä-Kapin kaupungit
Jeffreys Bay

Jeffreys Bay on kaupunki Etelä-Afrikassa Itä-Kapin provinssissa. Kaupungissa oli noin 27 100 asukasta vuoden 2011 väestönlaskennassa. == Ilmasto == Jeffreys Bayssä on Köppenin ilmastoluokituksen mukaan lauhkea meri-ilmasto. Vuoden ympäri on melko sateista, kesäisin on lämmintä ja talvisin on leudompaa. Vuoden keskilämpötila on noin 17 °C ja keskimääräinen sademäärä 610 millimetriä. Tammikuu on lämpimin kuukausi. Silloin vuorokauden keskilämpötila on noin 21 °C. Viilein kuukausi on heinäkuu, jolloin keskilämpötila on noin 14 °C. Sateisin kuukausi on elokuu, jolloin sataa keskimäärin noin 70 millimetriä. Joulukuu puolestaan on kuivin kuukausi. Silloin keskimääräinen sadanta on 34 millimetriä. == Lähteet == == Aiheesta muualla == Luokka:Itä- Kapin kaupungit
Alone in the Dark (videopeli)

Alone in the Dark on Infogramesin kehittämä ja julkaisema selviytymiskauhupeli. Peli on julkaistu vuonna DOS:lle ja myöhemmin muille alustoille kuten 3DO Interactive Multiplayer, Acorn Archimedes, FM Towns, Macintosh ja NEC PC-9801. Peli luetaan lajityypin ensimmäiseksi. Peli oli pitkälti seikkailupelin kaltainen pulmineen mutta lisäsi toiminnallisempia elementtejä hirviöiden välttelyssä. Aikakauden kauhupelit olivat tyypillisesti seikkailupelejä, mutta Alone in the Dark lisäsi mukaan nopeiden refleksien tarvetta. Alone in the Darkista on tekeillä Pieces Interactiven kehittämä ja THQ Nordicin julkaisema kokonaan 3D-grafiikkaa hyödyntävä uusintaversio. == Kehitys == Frédérick Raynal kehitti pelin työskennellessään Infogramesilla. Pelin pelimoottori pystyi vain pieneen määrään polygoneja ja Raynal päätyi tekemään pelin taustat bittikarttagrafiikkana. == Lähteet == == Aiheesta muualla == * * Luokka:Vuoden 1992 videopelit Luokka:Selviytymiskauhupelit Luokka:3DO-pelit Luokka:Acorn Archimedes -pelit Luokka:MS-DOS-pelit Luokka:FM Towns -pelit Luokka:Mac OS -pelit Luokka:NEC PC-9801 -pelit Luokka:1920-luvulle sijoittuvat videopelit‎ Luokka:Infogramesin videopelit
Maja Göthberg

Maja Göthberg (s. 16. heinäkuuta 1997 Ruotsi) on ruotsalainen jalkapalloilija, pelipaikaltaan puolustaja. Hän siirtyi vuoden 2020 alussa Suomen Kansallisessa liigassa pelaavaan Kuopion Palloseuraan, jossa hän voitti Suomen-mestaruuden kausilla 2021 ja 2022. Ruotsissa hän on edustanut Hovåsia, Göteborgia, Hammarbytä, Kungsbackaa ja Sundsvallia. == Lähteet == Luokka:Ruotsalaiset jalkapalloilijat Luokka:Vuonna 1997 syntyneet Luokka:Elävät henkilöt
Jari Räsänen (muusikko)

Jari Rainer Antero Räsänen (s. 1960) on kotkalainen rockmuusikko, säveltäjä, sanoittaja, laulaja ja lauluntekijä. Räsänen on vaikuttanut muun muassa yhtyeissä Ypö-Viis, Avo Heyskanen ja Dynamo. Koulutukseltaan Räsänen on lastentarhanopettaja. == Ypö-Viis == Räsänen liittyi Ypö-Viiden basistiksi kevättalvella 1979. Yhtye oli perustettu vajaata kahta vuotta aikaisemmin Miika Söderholmin, Mikko Holmströmin ja Rabbe Johanssonin toimesta. Ensimmäiseltä Hilselp:ltä löytyvä Pelkään pimeää on Räsäsen ensimmäinen äänite Ypö-Viiden riveissä. Tutuimmat Räsäsen Ypö-Viis-kappaleet ovat Hyvät, pahat ja ypöt, Rakkauskirjeet ja Kaupunki muistaa nuoria (sanoitus). == Avo Heyskanen == Keväällä vuonna 1987 Räsänen (laulu/kitara) perusti Avo Heyskanen -yhtyeen yhdessä Pekka Strikkisen (kitara/laulaja), Ismo Forssin (basso) ja Juha Lampikarin (rummut/laulu) kanssa. Räsänen ja Strikkinen olivat jo vaikuttaneet 1980-luvun alussa Avo Heiskanen -bändissä, jonka toiminta päättyi vuonna 1983. Avo Heyskanen käytti aivan uransa alussa niinkin repeisevää nimeä kuin Suomen Veryappelsiinit. === Valikoituja kappaleita === * Antakaa avuttomien nauraa * Vettä ja leipää * Hauskaa mutta halpaa Avo Heyskanen julkaisi kaksi pitkäsoittoa, Avo Heyskanen ja Tekokuun toinen, vuosien 1989 ja 1990 välillä. Avo Heyskanen on jatkanut toimintaansa esiintyen satunnaisesti. == Dynamo == Ypö-Viiden varjossa toiminut Dynamo-yhtye muistetaan yhdestä single- julkaisusta Hamina on kaupunki/Emman pojat. Dynamossa vaikuttivat niin ikään Räsänen (laulu/basso), Strikkinen (kitara) sekä Juha Karlsson (kitara) ja Johansson (rummut). Singlen takakannessa "veljekset" esiintyvät taiteilijanimillä Josef, Bohuslav, Aero ja Rudolf Dynamo. Hamina on kaupunki on julkaistu muutamilla kokoelmalevyillä. Dynamo teki uransa aikana kaksi live-esiintymistä. Haminassa. == Muu musiikillinen toiminta == Uransa aikana Räsänen on esiintynyt lukuisissa erilaisissa kokoonpanoissa. Niistä tunnetuimpia lienevät Tö Keripukit ja Faceboogies sekä duokokoonpanot, joissa toisena osapuolena ovat olleet muun muassa Simo Sahari, Sami Parkkinen ja Pekka Strikkinen. Musiikillisen toimeliaisuutensa Räsänen on käyttänyt yli 300 kappaleen tekemiseen, joiden joukossa on hyvin erilaista materiaalia aina lastenlauluista punk-ilmaisuun. Lisäksi hän on tehnyt suomennoksia muutamiin ulkomaalaisiin kappaleisiin muun muassa Ypö-Viiden Metsään kappale on alkujaan Let's Dance. Luokka:Elävät henkilöt Luokka:Vuonna 1960 syntyneet Luokka:Suomalaiset laulaja-lauluntekijät Luokka:Suomalaiset rockmuusikot
Hilkka Soininen

Hilkka Sirkku Soininen (s. 28. elokuuta 1950 Kuopio) on suomalainen lääkäri ja kansainvälisesti tunnustettu muistisairauksien ja etenkin Alzheimerin taudin tutkija, joka on toiminut pitkään Itä-Suomen yliopiston neurologian professorina. Soininen tuli ylioppilaaksi Suonenjoen yhteislyseosta (1969). Hän opiskeli lääkäriksi Helsingin yliopistossa (LL 1975) ja teki tohtoriopintonsa Kuopion yliopistossa, josta hän valmistui lääketieteen tohtoriksi (LKT 1981). Hänen englanninkielinen väitöskirjansa (1981) käsittelee vanhuuteen liittyvää dementiaa. Tutkimus on otsikoitu Senile dementia : a clinical, neurochemical and etiological study. Neurologian erikoislääkärin pätevyyden hän sai 1983. Soininen on ollut Kuopion yliopiston dosentti vuodesta 1985–. Soininen työskenteli tohtoriksi valmistuttuaan Kuopion yliopiston luennoitsijana (1981–1987), neurologian apulaisprofessorina (1987–1988), Suomen Akatemian tutkijana (1988–1991 ja 1992–1995) ja vierailevana apulaisprofessorina Yhdysvalloissa Etelä-Illinois’n yliopistossa (Southern Illinois University School of Medicine, Springfield, Illinois, 1988–1989). Hän on toiminut pitkään Kuopion yliopiston, sittemmin Itä-Suomen yliopiston neurologian professorina (1989–1990, 1995–1999 ja 2000–2017; sekä 2018–). Päätyönsä ohessa hän on ollut myös yliopiston Terveystieteiden tiedekunnan dekaani (2012–2017). Soininen on tutkimustyössään on keskittynyt muistisairauksiin. Aiheena on ollut dementia ja erityisesti Alzheimerin tauti: näiden sairauksien biomarkkerit, genetiikka, neurokuvantaminen, hoito ja ennaltaehkäisy. Häntä on luonnehdittu kansainvälisesti arvostetuksi Alzheimerin taudin tutkimuksen uranuurtajaksi. Aihepiiri on tärkeä, sillä pelkästään Suomessa oli jo vuonna 2009 noin 120 000 dementiapotilasta, ja heistä yli puolella on Alzheimerin tauti. Soininen on erittäin tuottelias ja runsaasti viitattu tutkija, joka on yksin tai yhdessä työtoveriensa kanssa jaatinut yli 500 tieteellistä artikkelia tai muuta julkaisua. Soininen on palkittu tutkimustyöstään muun muassa Pohjolan ja Suomi-yhtiön lääketieteen palkinnolla (2009). Suomalaisen Tiedeakatemian jäsen hän on ollut vuodesta 2010. Hän on myös Euroopan tiede- ja taideakatemian jäsen (vuodesta 2016). ==Teoksia== * * ==Lähteet== ==Aiheesta muualla== *Hilkka Soininen. University of Eastern Finland, Kuopio Finland (researchgate.net) *Google Scholar -haku "Hilkka Soininen" (scholar.google.com) *Hilkka Soinisen Linked In -profiili (linkedin.com) *Alina Solomon & Hilkka Soininen (2015) Risk prediction models in dementia prevention (abstrakti; Nature Reviews Neurology, 11, pp. 375–377) (nature.com) * Tiedetuokio: B12-vitamiini tekee hyvää aivoterveydelle (radio- ohjelman kesto 4 min; ti 9.11.2010) (areena.yle.fi) *Matti Ahola & Marjo Laitala (29.6.2010) Seniorin seurassa: Alzheimerin taudin toteamiseen uusia keinoja (yle.fi) *Susanna Ekfors (14.3.2006) Dementiapotilaan hoito viivästyy (Yle Akuutti) (yle.fi) Luokka:Vuonna 1950 syntyneet Luokka:Elävät henkilöt Luokka:Suomalaiset neurologit Luokka:Suomalaiset professorit Luokka:Itä-Suomen yliopiston professorit
Dennard-skaalaus

Dennard-skaalaus (engl. Dennard scaling; tunnetaan myös nimellä MOSFET- skaalaus) on transistoreiden tehotiheyteen liittyvä skaalauslaki. Laki perustuu Robert H. Dennardin alun perin vuonna 1974 julkaistuun työhön, jossa pääpiirteittäin esitettynä sanotaan, että transistorien pienentyessä niiden tehotiheys säilyy vakiona. Näin ollen transistorien energiankulutus on suoraan suhteessa pinta-alaan, jolloin myös sekä virta että jännite laskevat transistoreiden pienentyessä. Laki piti paikkansa noin 30 vuotta, kunnes vuosina 2005–2007 todettiin, että transistoreiden käyttäytyminen ei enää korreloinut Dennard-skaalauksen kanssa. Yksi merkittävistä Dennard- skaalauksen historiallisista vaikutuksista liittyy CMOS-virtapiireihin, joiden dynaaminen energiankulutus on positiivisesti verrannollinen kellotaajuuteen. Dennardin lakia noudattaen transistorien energiankulutusta on voitu pienentää, jolloin säästetty energia pystytään käyttämään piirin kellotaajuuden nostamiseen ilman, että järjestelmä vie merkittävästi enemmän energiaa. Korkeampi kellotaajuus taas mahdollistaa mikroprosessorien suorituskyvyn nostamisen. == Mooren lain ja Dennard-skaalauksen yhteys suorituskykyyn == Vuonna 1965 Gordon Moore julkaisi havainnon (Mooren lain), jonka mukaan komponenttien määrä mikropiirillä kasvaa tasaisin väliajoin. Tästä seuraa, että tietokoneiden ja elektronisten laitteiden laskuteho kasvaa eksponentiaalisesti ajan suhteen hinnan pysyessä samana tai laskiessa.. Kun Mooren lain yhdistää Dennardin skaalauksen kanssa saadaan väite, jonka mukaan transistorien suorituskyky kasvaa wattia kohden, sillä niiden pienentyessä myös vaadittu energiamäärä pienenee. Tämä ilmiö on myös linjassa Koomeyn lain kanssa, jonka mukaan puolentoista vuoden aikana saman työkuorman laskemiseen vaadittava energiamäärä puolittuu. == Skaalauksen hajoaminen == Kun transistorien koko pienenee alle 130 nanometriin, niissä ilmenee kasvavassa määrin lämpökarkaamista. Tämän seurauksena, kun Mooren lakia seuraten transistorien koko pienenee ja määrä kasvaa, yksittäisen transistorin säästetty energiankulutus mitätöityy ylimääräisen lämpökarkaamisen sekä virtahukan seurauksena. Vuosina 2005–2007 huomattiin transistorien energiankulutuksen pienemisen hidastuneen edellä mainituista syistä. Vaikka transistorien lukumäärä kasvaa edelleen, kellotaajuuden kasvattaminen prosessoreissa ei ole perinteisellä tapaa enää mahdollista ilman ylenpalttista lämpenemistä. Prosessorivalmistajat ovat pyrkineet kiertämään Dennard- skaalauksen hajoamisen käyttämällä moniytimellisiä prosessoreja yksiydinprosessorien sijaan. == Katso myös == * Mooren laki * MOSFET == Lähteet == Luokka:Transistorit
Sigfox

Sigfox on 868 megahertsin radiotaajuudella toimiva esineiden internetiä varten suunniteltu tietoliikenneverkko, joka on suunniteltu pienten datamäärien välittämiseen esimerkiksi paikannuslaitteista sekä palovaroittimien, murtohälyttimien, vesivuotovahtien ja lämpömittareiden sensoreista. Sigfox- verkkoon kytketty laite saa siirtää enintään 12 tavua dataa kymmenen minuutin välein ja 140 kertaa vuorokaudessa. Takaisin päin saa siirtää vain kahdeksan tavua. Esimerkiksi GPS-paikannuskoordinaattien siirtämiseen kuluu kuusi tavua ja lämpötilalukema vie kaksi tavua. Sigfoxissa toimivat lähettimet tarvitsevat matalan lähetystasonsa vuoksi vain hyvin vähän sähkövirtaa, mikä tekee verkosta energiatehokkaan sekä taloudellisesti kilpailukykyisen, koska antureiden paristot tarvitsee vaihtaa vain noin kerran kymmenessä vuodessa. Sigfoxin matalataajuuinen säteily läpäisee myös erittäin hyvin seinä- ja muita rakenteita jo alhaisella lähetysteholla.Ari Saarelainen: Suomen ensimmäinen esineiden internetin operaattori aloittaa. Tivi 1.9.2016. https://www.tivi.fi/uutiset/suomen-ensimmainen-esineiden-internetin- operaattori-aloittaa/880caf9e-1c2e-3120-b8ec-c17190ce2a5f Sigfox perustettiin vuonna 2009 Ranskassa. Sigfox avattiin Suomessa vuonna 2016, ja sillä oli aloitusvuonna 40 prosentin väestöpeitto. Verkkopeiton kerrotaan olevan noin 85 prosenttia Suomen väestöstä vuonna 2021. Sigfox-tukiasemia on asennettu samoihin mastoihin, joissa sijaitsevat puhelintukiasemat. Sigfoxin käyttämällä taajuusalueella saavutetaan maaseudulla jopa yli 200 kilometrin kantama.Ari Saarelainen: Suomen ensimmäinen esineiden internetin operaattori aloittaa. Tivi 1.9.2016. https://www.tivi.fi/uutiset/suomen-ensimmainen-esineiden- internetin-operaattori-aloittaa/880caf9e-1c2e-3120-b8ec-c17190ce2a5f Suomessa Sigfox-verkkoa operoi Connected Finland. == Lähteet == == Aiheesta muualla == * Sigfox-verkkojen kuuluvuusalueet Luokka:Esineiden internet Luokka:Ranskalaiset yritykset
Jari Räsänen

Jari Räsänen -nimisiä henkilöitä ovat: * Jari Räsänen (s. 1966), suomalainen hiihtäjä * Jari Räsänen (s. 1987), suomalainen keskimatkojen juoksija * Jari Räsänen (s. 1960), suomalainen rockmuusikko, säveltäjä ja sanoittaja
Mary Britton

Mary Ellen Britton (16. huhtikuuta 1855 Lexington, Kentucky, Yhdysvallat – 27. elokuuta 1925 Lexington, Kentucky, Yhdysvallat) oli afroamerikkalainen lääkäri, opettaja, suffragisti, journalisti ja kansalaisoikeusaktivisti. Britton toimi lähinnä hydroterapian ja elektroterapian alalla. Hänet muistetaan ensimmäisenä afroamerikkalaisena naislääkärinä Lexingtonissa, Kentuckyssa. Britton toimi aktiivisesti liikkeessä, joka kumosi lain tumma- ja valkoihoisten matkustamisesta eri linja-autoilla. Hän ei koskaan mennyt naimisiin eikä täten saanut lapsiakaan. Yksi hänen sisaruksistaan Julia (1852–1942) toimi myös kansalaisoikeusaktivistina. == Lähteet == Luokka:Vuonna 1855 syntyneet Luokka:Vuonna 1925 kuolleet Luokka:Yhdysvaltalaiset lääkärit Luokka:Yhdysvaltalaiset opettajat Luokka:Yhdysvaltalaiset kansalaisaktivistit Luokka:Yhdysvaltalaiset toimittajat Luokka:Afroamerikkalaiset
Reguel Lundqvist

Sigfrid Reguel Lundqvist (26. maaliskuuta 1879 Uusikaarlepyy Kuka kukin on (Aikalaiskirja) 1954, s. 496 (Viitattu 10.4.2019) – 20. maaliskuuta 1955 HelsinkiYlioppilasmatrikkeli 1853–1899 (Viitattu 19.4.2019)) oli suomalainen virkamies, joka toimi valtiokonttorin vt. ylijohtajana. Reguel Lundqvistin vanhemmat olivat merikapteeni, laivanvarustaja Gustaf Lundqvist ja Maria Catarina Sundström ja puoliso vuodesta 1919 Sofia Bjelousoff (o.s. Jadiga). Lundqvist tuli ylioppilaaksi 1897 ja suoritti oikeustutkinnon ja hallintotutkinnon 1902, varatuomarin arvon hän sai 1904. Lundqvist toimi valtionrautateiden palveluksessa apulaisasiamiehenä 1908–1910 ja notaarina 1910–1912, senaatissa maanviljelystoimiston kanslistina 1910–1912, valtiovaraintoimituskunnan ja sittemmin valtiovarainministeriön protokollasihteerinä 1915–1922 ja vanhempana hallitussihteerinä 1923–1927. Valtiokonttorin lainoppinut johtaja hän oli 1927–1943 ja vt. ylijohtaja 1937–1940. Asianajajana Lundqvist työskenteli 1905–1910 ja valmisteverovalvojana 1922–1933 sekä 1937–1943.75-vuotiaita. Helsingin Sanomat, 25.3.1949, s. 8. ==Lähteet== Luokka: Suomalaiset juristit Luokka: Suomalaiset asianajajat Luokka: Suomalaiset virkamiehet Luokka: Valtionlaitosten johtajat Luokka: Vuonna 1879 syntyneet Luokka: Vuonna 1955 kuolleet
Sinusta sinuun

Sinusta sinuun on suomalaisen iskelmälaulajan Anna Erikssonin kuudes albumi, joka julkaistiin vuonna 2005. Se nousi Suomen virallisen listan sijalle 4, ja pysyi listalla yhteensä 20 viikkoa. Albumi on myynyt platinalevyn oikeuttavan määrän. == Kappaleet == # # # # # # # # # # # == Arvostelut == * Soundi: == Lähteet == Luokka:Vuoden 2005 albumit Luokka:Anna Erikssonin albumit
Elna Nieminen

Elna Hilkka Hellikki Nieminen (o.s. Tuunainen, 18. joulukuuta 1921 Suistamo – 18. joulukuuta 2016 Helsinki) oli suomalainen Lääkelaboratorion professori ja Apteekkitavaraintarkastus Oy:n toimitusjohtaja. Hänellä oli farmasian tohtorin arvo. Nieminen valittiin Vuoden naiseksi 1966. Hän kuoli vuoden 2016 joulukuussa 95-vuotispäivänään. Nieminen oli syntynyt Suistamossa Ida Tuunaisen (o.s. Hoffrén) aviottomana tyttärenä. Hän avioitui Aimo Niemisen kanssa vuonna 1944. == Lähteet == Luokka:Suomalaiset farmakologit Luokka:Suomalaiset professorit Luokka:Vuonna 1921 syntyneet Luokka:Vuonna 2016 kuolleet